Hanhikorppikotka

Hanhikorppikotka (Gyps fulvus) on Aasiassa ja Etelä-Euroopassa pesivä korppikotkalaji, joka on eksynyt joitakin kertoja myös Suomeen.

Koko ja ulkonäkö
Hanhikorppikotkan pituus on 93–110 cm ja siipien kärkiväli 234–269 cm. Aikuinen hanhikorppikotka painaa 6,2–11,3 kg (ääritapauksissa 4,25–15 kg), 15 eteläeurooppalaisen yksilön keskipaino oli 7,436 kg.

Levinneisyys
Hanhikorppikotkia elää Etelä-Euroopassa, Pohjois-Afrikassa ja Aasiassa. Suomessa laji on tavattu 14 kertaa, ensi kertaa noin vuonna 1910 Kuusamossa ja viimeksi 22. huhtikuuta – 1. toukokuuta 2007 Kymenlaaksossa, Uudellamaalla ja Etelä-Hämeessä.

Elinympäristö
Hanhikorppikotka viihtyy auringossa ja on aktiivisimmillaan auringon paistaessa. Alpit ja muut korkeat vuoristot ovat hanhikorppikotkien eniten suosimaa elinaluetta.

Lisääntyminen
Hanhikorppikotka munii kerrallaan vain yhden munan. Haudonta-aika on 48–58 ja pesäpoikasaika 120–132 vuorokautta.

Ravinto
Hanhikorppikotka syö pääasiassa haaskoja.
pienoiskuva|left|400px|Hanhikorppikotka

pienoiskuva|Gyps fulvus

 Katso myös 
 Munkkikorppikotka

 Lähteet 

 Aiheesta muualla 
 Laine, Lasse 1976: Hanhikorppikotka Gyps fulvus* tavattu lounaissaaristossa 1974. - Lintumies 1.1976 s. 30. SLY.

 Harvinainen etelän petolintu joutui surman suuhun hyökätessään ihmisten kimppuun Hiitolan Mykrällä, Käkisalmen Sanomat 08.06.1939, nro 63, s. 3, Kansalliskirjaston digitaaliset aineistot

Luokka:Korppikotkat